ગ્રહોમાં સેનાપતિનું સ્થાન ધરાવતા મંગળના અધિષ્ઠાતા દેવતા તરીકે શ્રી ગણેશજી છે. પૃથ્વી પુત્ર મંગળે ભગવાન શ્રી ગણેશજીને પ્રસન્ન કરવા માટે કઠોર તપશ્ચર્યા કરી હતી. મંગળદેવની તપશ્ચર્યા અને ભકિતથી પ્રસન્ન થઇ ગણેશજીએ તેમને દર્શન આપ્યા હતાં. અને એવું વરદાન આપ્યું હતું કે, ચતુર્થી તિથિ અને મંગળવારનો સંયોગ જ્યારે આવશે એ તિથિ અંગારકી ચતુર્થી તરીકે પ્રસિદ્ધ થશે અને આ દિવસે જે ભાવિકો ગણેશજીની વિધિ વિધાન સાથે પૂજા પાઠ કરશે તો આ પૂજા પાઠથી સમગ્ર દેવગણનું પૂજન થઇ જશે.